hu de hu hu hu hu hu hu en hu eo hu hu en hbs_lat hu hu hu hu hu nb hu hu hu hu hu hu hu hu hu hu hu hu hu en en en en en en en en en hu en hu de de en hu hu hu hu hu hu hu hu hu hu hu hu en
Ismét nonprofit átverés?! – CCO Magazin
A CCO Magazin 2011. februárjában megjelentetett egy cikket “Nonprofit átverés” címmel. Akkor azt ígértük, ha hasonló esetről értesülünk, akkor azt megosztjuk olvasóinkkal. Az elmúlt héten egy e-mail érkezett szerkesztőségünkbe, ahol ismét egy nonprofit átverésről tájékoztatnak bennünket.
Idézünk a hozzánk érkezett e-mailből:
– Hát te meg hova viszed azt a batyut?
– Összeszedtük a fölös ruhát és elvisszük a Vöröskeresztnek.
– A kedvenc szupermarketünk(Auchan) mellett van a konténerük, abba dobáljuk bele és a Vöröskereszt kiosztja a rászorulóknak.
– Honnan vetted, hogy a Vöröskereszté a konténer?
– Rá van írva!
Mi is van ráírva a konténerekre? Tessék csak egy kicsit figyelmesebben olvasni! A ruhagyűjtést a G.L.H. Kft végzi.
Ki az a G.L.H. Kft? Valami jótékonysági szervezet? Magyarország piacvezető használt ruha kereskedője! Ott van a neten, meg lehet nézni!
Szerkesztőségünk megnézte. Idézzünk a cég honlapjáról: “A GLH Kft. 16 éves múltra tekint vissza. A cég fő tevékenysége a használtruha nagykereskedelem. Jelenleg piacvezető szerepet tölt be Magyarországon és a környező országokban. Az évi feldolgozása az üzemnek megközelíti a 21.000 tonnát!!!”
Olvassuk tovább a szerkesztőségünkbe érkezett e-mail szövegét: “Hogy kerül a konténerekre a Vöröskereszt neve? Nagyon egyszerű: a kereskedő csorgat némi némi aprót a Vöröskeresztnek és máris kiírhatja, hogy ő a jóságos támogató. Néhányan emlékezni vélnek arra is, hogy ezeken a mentőautó színű konténereken korábban még volt valódi vörös kereszt is, csak valami miatt eltávolítódott…
Ez egészen pontosan azt jelenti, hogy a segítő szándékkal beledobált ruhaneműt nem a Vöröskereszt juttatja el a rászorulóknak, hanem a G.L.H. Kft adja el azon a piacon, ahol ő a piacvezető, vagyis a legsikeresebb cég. Akkor a minimum, hogy vigyünk neki adományokat, hisz rászorul! Ráadásul higgyük közben azt, hogy a Vöröskeresztet támogatjuk!“
Szerkesztőségünk költői kérdése: Ez az akció egy szervezet társadalmi felelősségvállalása, avagy burkolt marketing tevékenység? Szerkesztőségünk véleménye szerint ez utóbbiról van szó. S, hogy nemcsak mi gondoljuk így, hanem a Nők Lapja szerkesztősége is, az bizonyítja, hogy a lap utánajárt a dolognak, s egy cikkében beszámolt arról, hogy mit is tapasztalt.
Ebben az írásban az újságíró kolléga feltette a kérdést a Vöröskereszt egyik vezetőjének, akitől egy olyan választ kapott, amelynek ismeretében csak megerősödik bennünk az a vélemény, hogy itt nonprofit átverésről van szó. Idézzük a Vöröskereszt egyik vezetőjének válaszát, amit a Nők Lapja kérdésére adott: „Nem nevezném a hagyományos értelemben vett adakozásnak azt, ha valaki azokba a bizonyos konténerekbe viszi a használt ruhákat. Az adományozás aktusa ugyanis úgy néz ki, hogy az adott illető tisztítva, kiválogatva a kiválasztott segélyszervezethez viszi a ruhát közvetlenül. Ideális esetben a Vöröskeresztnek lenne kapacitása és erőforrása arra, hogy a ruhákat tárolja és válogassa, mivel azonban ez nem megoldott, így egyszerűbb, ha egy külsős céghez tartoznak ezek a feladatok, ráadásul így arra is van lehetőségünk, hogy az adott igényeknek megfelelő adományokat tudjuk eljuttatni a rászorulókhoz…”
A történethez, amelyről mi csupán most az említett e-mailből értesültünk, hozzátartozik, hogy ez az akció immár évek óta zajlik. Ezt bizonyítja, hogy amikor a történetnek az interneten utánakerestünk, találtunk egy régebbi, 2010 májusi, honlap bejegyzést. Penc község honlapján a Magyar Vöröskereszt Pest Megyei Szervezete felhívást tett közzé. A felhívásból az derül ki, hogy a ruhagyűjtésnek ezen módját a Vöröskereszt kezdeményezte. Idézzük: “A Magyar Vöröskereszt Pest Megyei Szervezete ekkor talált partnerre a G. L. H. Kereskedelmi és Szolgáltató Kft-ben.”
Ez az akció, az internet tanúsága szerint 2009-óta zajlik. Találtunk ugyanis 2009-ből is egy honlap bejegyzést. Idézzük: “a Magyar Vöröskereszt Pest Megyei Szervezete ruhagyűjtő konténereket helyez ki a megye frekventált helyein elhelyezkedő, az emberek többsége által látogatott helyszínekre (pl.: üzletházakhoz, bevásárlóközpontokhoz). A konténerek ürítését heti rendszerességgel egy erre szakosodott cég végzi.”
Cikkünk illusztrációjaként felhasználtuk az esetet bizonyító, egyik, az interneten megtalálható fotót. (Az igazsághoz hozzátartozik, hogy lecseréltük korábbi fotóillusztrációnkat, mivel ez a kép jobban mutatja be a cikkben jelzett akciót.)
Kedves Olvasó! Amennyiben újabb nonprofit átverést vesz észre, avagy ilyenről értesül, kérjük írja meg nekünk. Mi közöljük.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin